《鹅湖寺》
宋代·喻良能

水鸟飞来一问津，璧宫珠塔便红尘。
开基古佛留遗像，直日奇峰列众宾。
芋火拥残知永夜，霜钟递起向初晨。
川徒渺渺驱尘驾，回首林前愧野人。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。